ቁሩብ እሞ ንጥመ፡ ጥራዝ ግዝእለይ" ቅድሚ ሕጂ ካብ ዝቐረቡ ንያታዊ ጽሑፋት ዝፍትሹ መጻሕፍቲ ፡ ብህየሳዊ መዳይ ዝተጻሓፈ ከምዘየሎ 'ዉን ብኣብነት ይገልጹ። "ንደቂ ኣንስትዮ ዝጸቅጥ ያታዊ ኣዛራርባን ምስላታትን ኣሎ። ናተይ ጽሑፍ ከኣ ደቂ ኣንስትዮ ተዛረብቲ ትግርኛ ኣብ ያታዊ ግጥምታትን ደርፍታትን ፡ ብኸመይ ይርኣያ ኣብ ዝብል ዓንኬል እየ መጽናዕተይ ኣካይደ።" ነቲ መጽናዕቲ ንምክያድ ንኤርትራ ተመሊሶም ኣብ ዝተፈላለየ ዓድታት ይፈልጡ እዮም ንዝበሃሉ ወልቀ ሰባት ብምውካስ ንዘለምዎ ሓሳብ ሓጋዚ ዝኾኖም ዛዕባታትን ካብቲ ዝገመትዎ ንላዕሊ ኣዕሚቖም ንክሰርሕዋ ከምዝሓጎዞም የብርሁ። ቀደም ዘበን ደቀንስትዮ፡ ወርቂ ናብ ዝእረየሉ ቦታ እንተኸይደን ዘቆናጽበን ደርፊ ይድረፈለን ስለዝነበረ፡ ቐሺ ኢሳይያስ ኣብ ከባቢ ማይ ምነ ናብ እትርከብ ዓዲ ቀጢና እተባህለት ቀደም ወርቂ ዝእረየላ ዝነበረ ዓዲ ብምኻድ መጽናዕቶም ኣካይዶም። ብ ከባቢ ሰንዓፈ መጠራ፡ ከባቢ ዓዲዃላ፡ ዓዲ ባሕሮ፡ ካብ ከባቢ ዓረዛ ከኣ ዓዲ ንኣምን'ውን እተን ቀሺ ኢሳይያስ ሓይልኣብ መጽናዕቶም ዘካየዱለን ዓድታት እየን። ብተወሳኺ ኣብ ሰገነይቲ ያታዊ ግጥምታት ምስ ዝፈልጡ ኣቶ ሓዲሽን ባሻይ ኪዳነን ዝተብሃሉ ብመልክዕ ቃለ መሕትት ዝተኣከበ መወከሲታት ከምዝተጠቕሙ ሓቢሮም። ምንጪ ስእሊ, ቀሺ ኢሳይያስ ሓይልኣብ ቀሺ ኢሳይያስ ሓይልኣብ ገለ ካብቲ ንጓል ኣንስተይቲ ይጸቅጥ እዩ ዝበልዎ ያታዊ ምስላን ደርፍታትን ንምጥቃስ "ጓል ዝወለደን ጨው ዝነገደን ሓደ" "ልቢ ሰበይቲ ክንዲ መርፍእ፡ እንተሰዓምካያ ንሳ'ኳ ትጠፍእ" "እገለ ዕብዲ ፡ ዓሰብ ኬይዳ ሰብኣይ ከተናዲ" ዝብልን ካልእን ንደቂ ኣንስትዮ ዘቆናጽብን ዝጸቅጥን ምስላታት ብዙሕ ምዃኑ ቀሺ ኢሳይያስ ሓይልኣብ ይትንትኑ። ብማስተርስ ንኽምረቑ ኣብ ዘዳለዉዎ መጽናዕታዊ ጽሑፍ ነዚ ከምዚ ዝኣመሰለ ንደቂ ኣንስተዮ ዝጸቅጥ፡ ዘቆናጽብ ብደቂ ኣንስተዮ'ውን ከይተረፈ ንቡር ተወሲዱ ዝድረፍን ዝምሰልን ብነቐፌታዊ ዓይኒ ብምጥማት ጽቡቕ ተቐባልነት ዝረኸበ መጽናዕታዊ ጽሑፍ ከምዘቕረቡ የረድኡ። ቀሺ ኢሳይያሰ ብዓዉዲ ስነ ጽሑፍ ብማስተርስ ዲግሪ ኣብ ዝተመረቕሉ ኬንያታ ዩኒቨርሲቲ፡ ናይ ክዑሶ እግሪ ናይ ኣሰልጠንቲ ኣሰልጠንቲ ትምህርቲ ይውሃብ ስለዝነበረ፡ ነቲ ስልጠና ካብ ጅቦኦም ከፊሎም ከምዝተምሃሩዎ ሓቢሮም። ምንጪ ስእሊ, ቀሺ ኢሳይያስ ሓይልኣብ ቅሽነትን ኩዕሶ እግርን ብኸመይ ይጠዓዓም?
